C 177/150
HR
Službeni list Europske unije
17.5.2023.
srijeda, 14. prosinca 2022.
(7.a)
Složeni, dugotrajni i netransparentni administrativni postupci imaju nerazmjeran učinak na građane, lokalna tijela i MSP-ove koji djeluju kao potrošači vlastite energije iz obnovljivih izvora pojedinačno ili putem agregatora i zajednica obnovljive energije.
To je prije svega često posljedica nedostatka iskustva ili stručnosti te financijskih i ljudskih resursa za snalaženje u postupcima izdavanja dozvola i priključivanja na mrežu.
Potrebno je da se neprofesionalnim i nekomercijalnim sudionicima na tržištu olakša uspješno snalaženje u postupcima dobivanja odgovarajućih odobrenja.
To bi se prema potrebi trebalo postići pojednostavnjenjem, kao i namjenskim mjestima na kojima ti akteri nemaju isti kapacitet kao drugi profesionalni sudionici na tržištu s dostatnim resursima.
Integrirano višerazinsko planiranje i mapiranje energije iz obnovljivih izvora trebalo bi se provoditi uzimajući u obzir lokalno planiranje i mapiranje koji se provode na lokalnoj i regionalnoj razini, kao i utvrđivanje procijenjenih potreba za osobljem i osposobljavanjem te financijskih i tehničkih potreba tijela koja izdaju dozvole.
(8)
Brže uvođenje projekata obnovljive energije trebalo bi se poduprijeti integriranim višerazinskim planiranjem i mapiranjem energije iz obnovljivih izvora koje bi obavljale države članice uz strukturiranu koordinaciju s lokalnim i regionalnim vlastima.
Države članice trebale bi odrediti kopnena, površinska, dubinska i morska područja potrebna za postavljanje postrojenja za proizvodnju energije iz obnovljivih izvora kako bi ostvarile svoje nacionalne doprinose revidiranom cilju u pogledu energije iz obnovljivih izvora za 2030.
iz članka 3. stavka 1.
Direktive (EU) 2018/2001 kao i podciljevima utvrđenima u člancima 15.a i 22.a, članku 23. stavku 1., članku 24. stavku 4. i članku 25. stavku 1.
Uredbe (EU) 2021/1119 i cilj klimatske neutralnosti utvrđen u njezinu članku 2.
Takva područja trebala bi odražavati njihove procijenjene putanje i ukupni planirani instalirani kapacitet te bi ih trebalo utvrditi tehnologijom obnovljive energije utvrđenom u ▌nacionalnim energetskim i klimatskim planovima država članica ažuriranima u skladu s člankom 14.
Uredbe (EU) 2018/1999.
Pri određivanju potrebnih kopnenih, površinskih, dubinskih i morskih područja te područja kopnenih voda trebalo bi uzeti u obzir dostupnost obnovljivih izvora energije i potencijal koji nude različita kopnena i morska područja za proizvodnju obnovljive energije različitih tehnologija, predviđenu ukupnu potražnju za energijom, uzimajući u obzir ukupnu energetsku učinkovitost i učinkovitost sustava i u različitim regijama države članice te dostupnost relevantne energetske mreže i mrežne infrastrukture, postrojenja za skladištenje energije, uključujući skladištenje toplinske energije, i druge alate koji omogućuju fleksibilnost, imajući pritom na umu kapacitet potreban za zadovoljavanje sve većih potreba za obnovljivom energijom, potencijal za aktivno uključivanje građana u energetski sustav, pri čemu djeluju kao pojedinačni ili kolektivni potrošači vlastite energije i putem zajednica energije iz obnovljivih izvora.
Nadalje, države članice trebale bi osigurati da se administrativne dozvole za izgradnju, obnovu kapaciteta i rad postrojenja za proizvodnju energije iz obnovljivih izvora iz članka 16. stavaka 1. i 2. smatraju konačnim odlukama o ishodu postupka nadležnog tijela ili nadležnih tijela o utvrđivanju uporabe zemljišta za područje na kojem će se ti pogoni nalaziti.
(9)
Države članice trebale bi kao područja za ubrzanje proizvodnje energije iz obnovljivih izvora odrediti područja koja su posebno prikladna za razvoj projekata obnovljive energije, uz razlikovanje tehnologija, i u kojima se pri širenju određene vrste obnovljivih izvora energije ne očekuje se da će postojati značajan utjecaj na okoliš i sigurnost hrane u pogledu poljoprivredne proizvodnje.
Područja ubrzanja proizvodnje energije iz obnovljivih izvora trebala bi biti posebno prikladna za uspostavu postrojenja za proizvodnju energije iz obnovljivih izvora.
Međutim, postrojenja za izgaranje na biomasu trebalo bi isključiti iz područja za ubrzanje proizvodnje energije iz obnovljivih izvora, osim za postrojenja smještena u najudaljenijoj regiji kako je navedeno u članku 349.
UFEU-a, u kojima bi se zbog posebnih potreba mogla učiniti iznimka.
Pri određivanju glavnih područja za ubrzanje proizvodnje energije iz obnovljivih izvora države članice trebale bi izbjegavati zaštićena područja i razmotriti planove obnove.
Područja za ubrzanje proizvodnje energije iz obnovljivih izvora trebala bi se uspostaviti barem za vjetroturbine i solarne elektrane te bi se mogla uspostaviti za postrojenja za proizvodnju biometana.
Države članice mogu odrediti područja za ubrzanje proizvodnje energije iz obnovljivih izvora kao posebna za jednu ili više vrsta postrojenja za proizvodnju obnovljive energije te bi trebale navesti vrstu ili vrste obnovljive energije koje su prikladne za proizvodnju u svakom od tih iz područja za ubrzanje proizvodnje energije iz obnovljivih izvora.
(9.a)
Proizvodnja hrane mora imati prednost pred proizvodnjom energije i proizvodnjom energije ne bi smjela dovesti do smanjene proizvodnje hrane ili smanjenog prinosa usjeva, ali te dvije aktivnosti mogu i moraju istodobno postojati i iskorištavati sinergije.
Kako bi se to postiglo, potrebno je olakšati proizvodnju energije iz obnovljivih izvora u njezinim različitim oblicima, na lokacijama koje su lako dostupne poljoprivrednicima i u skladu s potrebama poljoprivrednog gospodarstva.
Države članice trebaju izbjegavati određivanje proizvodnog poljoprivrednog zemljišta, poljoprivrednih površina na kojima se proizvode visokokvalitetni poljoprivredno-pre­ hrambeni proizvodi i proizvodi koji su posebno povezani s lokalnim krajolikom i kulturom kao područja za ubrzanje proizvodnje energije iz obnovljivih izvora.
Iskorištavanje obnovljivih izvora energije, kao što je proizvodnja biometana, trebalo bi poticati na područjima koja su u neposrednoj blizini poljoprivrednih površina, odnosno onih koja su u blizini poljoprivrednog zemljišta i poljoprivrednih gospodarstava te na nepoljoprivrednim